Vispārējās tiesas 2025. gada 25. jūnija spriedums – ClientEarth/Padome
(Lieta T-577/22) 1
(Kopējā zivsaimniecības politika – Resursu saglabāšana – Kopējā pieļaujamā nozveja – Regula (ES) 2022/109 – Pieprasījums veikt administratīva akta iekšēju pārskatīšanu saskaņā ar vides tiesībām – Regulas (EK) Nr. 1367/2006 2. panta 1. punkta f) apakšpunkts un 10. pants – Mērķis maksimālo ilgtspējīgas ieguves apjomu saistībā ar izmantošanas pakāpi sasniegt vēlākais līdz 2020. gadam attiecībā uz visiem krājumiem – Regulas (EK) Nr. 1380/2013 2., 3., 9., 10., 15. un 16. pants – Sociālekonomiskie mērķi un mērķi nodarbinātības jomā – Labākie pieejamie zinātniskie ieteikumi – Nozvejas izkraušanas pienākums – Jaukta dažādu sugu zveja – Kritiskā suga – Piesardzīga pieeja – Ekosistēmas pieeja – Regula (ES) 2018/973 – Regula (ES) 2019/472 – Mērķkrājumi – Piezveja)
Tiesvedības valoda – angļu
Lietas dalībnieki
Prasītāja: ClientEarth AISBL (Iksele, Beļģija) (pārstāvis: C. Ziegler, advokāts)
Atbildētāja: Eiropas Savienības Padome (pārstāvji: F. Naert, A. Nowak-Salles, A. Maceroni un P. Pecheux)
Persona, kas iestājusies lietā atbildētājas prasījumu atbalstam: Eiropas Komisija (pārstāvji: A. Dawes, G. Gattinara un A. Stobiecka-Kuik)
Priekšmets
Ar prasību, kas celta, pamatojoties uz LESD 263. pantu, prasītāja lūdz atcelt Eiropas Savienības Padomes lēmumu, kas ietverts tās 2022. gada 5. jūlija vēstulē, ar kuru kā nepamatots noraidīts prasītājas 2022. gada 25. marta pieprasījums veikt iekšēju pārskatīšanu, kas iesniegts saskaņā ar Eiropas Parlamenta un Padomes Regulas (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006, L 264, 13. lpp.), IV sadaļu un kas attiecas uz Padomes Regulu (ES) 2022/109 (2022. gada 27. janvāris), ar ko 2022. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV 2022, L 21, 1. lpp.).
Rezolutīvā daļa
Prasību noraidīt.
ClientEarth AISBL sedz savus, kā arī atlīdzina Eiropas Savienības Padomes tiesāšanās izdevumus.
Eiropas Komisija sedz savus tiesāšanās izdevumus pati.
____________
1     OV C 472, 12.12.2022.